kardosdrur/scandi-wiki huggingface dataset:
Egebæksvang Kirke

Egebæksvang Kirke er opført i 1897 og beliggende i Egebæksvang Sogn. Kirken er tegnet af arkitekten Ludvig Knudsen og er landskabsfredet.

Historie 
I 1887 begyndte en komité at arbejde for opførelsen af et kapel i Egebæksvang Skov, da sognet efterhånden var blevet så stort, at flere havde svært ved at komme til kirken i Tikøb. Grundstenen blev lagt den 23. juni 1896 og kirken blev indviet den 8. august 1897. Egebæksvang Sogn blev udskilt fra Tikøb Sogn i januar 1928 og kirken fik navnet Egebæksvang Kirke

Kirkens første altertavle var et krucifiks i naturlig størrelse udført i brændt ler af billedhugger August Hassel. I 1924 blev den nuværende altertavle indviet. Altertavlen er en kopi af Joakim Skovgaards berømte maleri fra Gjørlev Valgmenighedskirke. Kopien er udført af Rudolf Petersen og skænket af et gårdejerpar fra Tibberup.

Kirkens oprindelige dekoration var udført af Johan N. Schrøder, men er malet over.

Kirken har haft to prædikestole. Den nuværende blev taget i brug i 1925. Den er tegnet af Hans Georg Skovgaard og Niels Skovgaard.

Kirkens første orgel var på fire stemmer, i 1918 blev der føjet yderligere fem stemmer til, i 1934 endnu to stemmer, mixtur og trompet og i 1940 bestod det af elleve stemmer. I 1966 kunne der ikke ombygges mere på det gamle orgel. Orgelbygger Poul Gerhard Andersen byggede et nyt på sytten stemmer.

Restaureringer 
Kirken er blevet restaureret flere gange. Første gang i 1922. I begyndelsen af 1970'erne foretog man en beskeden tilbygning, hvorved kirkeskibets mure førtes frem til tårnets facade. Fra 1977 til 1995 blev kirken omfattende restaureret indvendig.

Kirkegården 
På kirkegården er følgende personer begravet:

 Conrad Bjerre-Christensen, redaktør og tv-kok
 Carl Baagøe, marinemaler
 Emil Hass Christensen, skuespiller
 Cosper, tegner
 Hagen Hasselbalch, filminstruktør og manuskriptforfatter
 Ingrid Jespersen, pædagog og rektor
 Frede Møller-Kristensen, dansk orientalist, indolog, bibliotekar og gerningsmanden bag det store bogtyveri
 Emilie Otterdahl, skuespiller
 Elith Reumert, skuespiller
 Kate Rosen, skuespiller
 Hans Sølvhøj, generaldirektør, minister og hofmarskal
 Albert Dyrlund, Youtuber, Sanger, skuespiller

Mausoleum 
Ind mod skoven i kirkegårdens sydlige hjørne ligger et mausoleum. Mausolæet blev opført for skuespilleren og sangeren Carl Alstrup. Det blev rejst i 1942, mens han endnu var i live. Facaden er beklædt med granit fra Nexø. Det betegnes som bevaringsværdigt og er blevet gennemrenoveret i 2010.

Noter

Eksterne henvisninger 
 
 
 Egebæksvang Kirke  på KortTilKirken.dk
 Egebæksvang Kirke  hos danmarkskirker.natmus.dk (Danmarks Kirker, Nationalmuseet)

Kirker i Helsingør Kommune
Espergærde
Kirker i Helsingør Stift
Kirker i Frederiksborg Amt
Strandvejen
Fredede arealer i Danmark
Bill Watrous

William Russell "Bill" Watrous III (født 8. juni 1939 i Middletown, Connecticut - død 3. juli 2018 i Los Angeles, USA) var en amerikansk basunist.

Watrous blev gjort interesseret i basunen som dreng igennem sin fader, der var basunist.

Han slog for alvor igennem i 1960´erne, hvor han spillede med bl.a. Maynard Ferguson, Woody Herman og Quincy Jones.

I begyndelsen af 1970'erne formede Watrous sit eget bigband, The Manhattan Wildlife Refuge Big Band, som lavede 2 plader Manhattan Wildlife Refuge (1974), og The Tiger Of San Pedro (1975), som i dag regnes for to vigtige big band plader.

Watrous som både spiller jazz, klassisk og popmusik, hører til blandt de ledende basunister. Han spiller stadig med sine egne grupper, og som studiemusiker.

Han har indspillet med mange af jazzens store musikere, såsom Chick Corea, Quincy Jones etc. Han har ligeledes lavet mange plader i eget navn.

Diskografi

Som orkesterleder 
 In Love Again (som William Russell Watrous with the Richard Behrke Strings) (MTA, 1964)
 Plays Love Themes for the Underground, the Establishment & Other Sub Cultures Not Yet Known (With the Walter Raim Concept) (MTA, 1969)
 Bone Straight Ahead (Famous Door, 1973)
 Manhattan Wildlife Refuge (Columbia, 1974)
 The Tiger of San Pedro (Columbia, 1975)
 Funk 'n' Fun (Yupiteru, 1979)
 Watrous in Hollywood (Famous Door, 1979)
 Coronary Trombossa! (Famous Door, 1980)
 I'll Play for You (Famous Door, 1980)
 La Zorra (Famous Door, 1980)
 Bill Watrous in London (Mole Jazz, 1982)
 Roaring Back to New York, New York (Famous Door, 1983)
 Bill Watrous and Carl Fontana (Atlas, 1984)
 Someplace Else (Soundwings, 1986)
 Reflections (Soundwings, 1987)
 Bone-Ified (GNP Crescendo, 1992)
 Time for Love (GNP Crescendo, 1993)
 Space Available (Double-Time, 1997)
 Live at the Blue Note (Half Note, 2000)
 Living in the Moment with The Gary Urwin Jazz Orchestra (Sea Breeze, 2003)
 Live in Living Comfort (Stonequake, 2003)
 Mad to the Bone with The Rob Stoneback Big Band (Stonequake, 2003)
 Kindred Spirits with The Gary Urwin Jazz Orchestra (Summit, 2006)

Som sideman 
Med Deodato
 Prelude (CTI, 1973)

Med Kenny Burrell
 Blues - The Common Ground (Verve, 1968)

Med Paul Desmond
 Summertime (A&M/CTI, 1968)

Med Maynard Ferguson
 The Blues Roar (Mainstream, 1965)

Med Quincy Jones
 Golden Boy (Mercury, 1964)
 Roots (A&M, 1977)

Med O'Donel Levy
 Dawn of a New Day (Groove Merchant, 1973)
 Simba (Groove Merchant, 1974)

Med Milton Nascimento
 Courage (A&M/CTI, 1969)

Med Jimmy Witherspoon
 Blues for Easy Livers (Prestige, 1965)

Med Johnny Richards

 Aqui Se Habla Español (Roulette, 1967)
Med Red Rodney

 The Red Tornado (Muse, 1975)
Med Arturo Sandoval

 Dream Come True (1993)
Med Kai Winding
 Modern Country (Verve, 1964)
 The In Instrumentals (Verve, 1965)
 More Brass (Verve, 1966)
 Dirty Dog (Verve, 1966)
 Penny Lane & Time (Verve, 1967)
 Trombone Summit (MPS,1980)

Med Pennsbury Concert Jazz Band
 Then & Now (2013)
'With Ingrid James and San Gabriel 7 (JGS-SG7, 2012)

Referencer

Eksterne kilder/henvisninger 

 Officiel hjemmeside
 Biografi på allmusic.com
 

Jazztrombonister fra USA
Iklipsx

Iklipsx var et musikhistorisk set væsentligt dansk punk fanzine, der udkom i syv udgaver fra august 1978 til 1980.

Bladet havde base i København, og i redaktionen sad bl.a. Peter Schneidermann (Peter Peter/Booze Stonecock, medlem af Sods (sen. Sort Sol)), Jesper Reisinger (medlem af bandet No Knox) og Camilla Høiby (Camilla Cool, normalt betragtet som danmarks første "officielle" punker), og havde yderligere indlæg af bl.a. Eddie Haircut (medlem af punkbandet Brats), Michael Strunge (Mick Maniact), Martin Hall, Knud Odde (medlem af Sods) og Steen Jørgensen m.fl. samt fotos af bl.a. Jan Sneum (senere i DR).

Fanzinet giver et godt indblik i den stemning, der var i det første danske punkmiljø, og hvilke tanker denne subkultur gjorde sig om sin omverden og om punkkulturen som sådan – lokalt og set i forhold til udlandet. Samtlige de første danske punkbands som Sods, Brats, No Knox, Elektrochok, Bollocks og Prügelknaben m.fl. bliver anmeldt og omtalt i bladet. Ligeledes bliver danmarks første store punkkoncert "Concert of the Day" omtalt.

Efter en idé af Knud Odde startede første nummer af Iklipsx nummereret som nr. 6, for at give et indtryk af, at det var et allerede etableret fanzine.

Bladet blev trykt af Jesper Reisinger på Rødovre Statsskole's store Rank Xerox fotokopimaskine, som han af den daværende rektor havde fået nøgletælleren til, mod at han betalte for de kopier han tog. Rødovre Statsskole var i øvrigt det sted danmarks første punkkoncert blev afholdt, da Sods debuterede den 24. november 1977 kl. 9.55 i en fællestime. Koncerten var arrangeret af det endnu ikke debuterede band No Knox, hvori Jesper Reisinger spillede.

Fanzinet startede ud under navnet "The Latest Crap From The Sods" i 1977, som var skrevet af Peter Peter, og var et internt blad rettet mod fans af Sods (normalt betragtet som danmarks første punkband).

Da Peter Peter og Sods i 1978 var blevet signet til det nyetablerede pladeselskab Medley Records, og i øvrigt havde fået meget travlt med at spille koncerter, overtog Steen Jørgensen's kæreste Camilla Høiby (der i øvrigt opfandt bandnavnet "Sods") og Jesper Reisinger fra No Knox i august 1978 styringen af fanzinet, som skiftede navn til Iklipsx. Fanzinets ophavsmand Peter Peter fortsatte dog med at skrive aktivt i bladet.

I efterdønningerne af Iklipsx' endeligt i 1980 opstod kulturtidsskriftet "Sidegaden" i 1981, der bl.a. havde markante indlæg af Jesper Reisinger, som også spillede en væsentlig anmelderrolle i Iklipsx. Jesper Reisinger, Camilla Høiby og Michael Strunge m.fl. var redaktører på "Sidegaden".

Eksterne kilder/henvisninger 
 Downloadbare versioner af Iklipsx på garagerock.dk
 Artikel på geiger.dk der bl.a. omhandler Iklipsx 
 Artikel i Information, der hovedsageligt handler om da punken kom til Rødovre, men som også indeholder information om Iklipsx
 Info om Jesper Reisinger på DR P1's website

Tidsskrifter fra Danmark
Musikhistorie
Viborg Kunsthal

Viborg Kunsthal (tidligere Brænderigården) er et udstillingssted for samtidskunst beliggende ved Søndersø i Viborg. 

Brænderigården blev indviet i 1994 og er støttet af Viborg Kommune. Hvert år er der 10-12 udstillinger med kunstnere fra ind- og udland.
Udover udstillinger og andre relaterede aktiviteter, råder kunsthallen over en kunstskole med undervisningslokaler, kunstnerresidency og to atelierer, hvor kunstnere kan bo og arbejde. Kunsthallen har også tilknyttet en butik og café.

1. september 2013 skiftede kunsthallen navn fra Brænderigården til det nuværende Viborg Kunsthal.

Bygningerne 
Den ældste del af Brænderigården kan dateres til år 1734, hvor den sachsiske arkitekt og bygmester Johann Gottfried Hödrich opførte hovedbygningen i ét stokværk. Senere blev der tilført en ekstra etage. 

I 1800-tallet brugte man stedet til fremstilling af brændevin, deraf det tidligere navn - Kunsthal Brænderigården. Siden har bygningerne været brugt til alkoholambulatorium, modtagelse for patienter i åndsvageforsorgen og boliger.

Det firefløjede anlæg har været fredet siden 1950.

Mosaikudsmykning 
Haven udenfor Viborg Kunsthal er omgivet af en mur med en 700m2 stor mosaikudsmykning af den danske kunstner Mette Winckelmann (indviet november 2013).

De mere end 100 mønstre refererer til stedet historie, som fører tilbage til middelalderen, hvor Knud den Store kom fra England og blev kronet til Konge af Danmark i Viborg.

Eksterne henvisninger 

 Viborg Kunsthals officielle hjemmeside
 Sagsbeskrivelse hos Kulturarvsstyrelsen

Kunsthaller i Danmark
Kunsthal
Kunsthal
Etableret i 1734
Museer etableret i 1994
Fredede palæer, borgerhuse og lejlighedskomplekser i Danmark
Adalstein af England

Adalstein af England (angelsaksisk: Æðelstān, moderne engelsk: Athelstan) blev født omkring år 895 i Wessex i England og døde 27. oktober 939. Han blev gravlagt i klosteret Malmesbury Abbey i Wiltshire.

Han var konge af England fra 924 til 939. Først fra 924 til 927 som konge af angelsakserne og fra 927 som konge af England.

Han var søn af kong Edward den Ældre (moderne engelsk Edward the Elder). Edvard den ældre var søn af kong Alfred den Store af Wessex. 

Som konge af England fulgte Adalstein sin halvbror Ethelweard (904-924).  Ethelweard døde i Oxford efter kun at have været konge i seksten dage. Der er spekuleret på, om Ethelweard blev dræbt efter ordre fra Adalstein. Adalstein blev konge den 17. juli 924. 

Adalsteins mor hed Egwina og var først kendt som datter af en fattig hyrde. Edvard den ældre blev forelsket i hende. Der blev derfor sat spørgsmålstegn ved, hvorvidt Adalstein retsligt kunne blive konge, da han ikke var født i ægteskab, og derudover var morens æt ikke god nok. Senere blev moren kaldt "en dame af adelsslægt".

Eksterne henvisninger 

Angelsaksiske monarker
Konger af England
Æthelweard af England

Æthelweard (født 904, død 924) var konge af England i en meget kort periode i sit dødsår. 

Han var søn af Edward den Ældre, men var mere interesseret i boglig lærdom end i magt, og skal have levet som eremit ved Bridgnorth da faren døde. Han blev valgt som konge, men døde i Oxford bare seksten dage senere. Datoerne som traditionelt er opgivet for hans regeringstid er 17. juli til 2. august, men dette baserer sig på, at hans regeringstid begyndte samme dag som farens død, noget som er tvivlsomt. Det blev hævdet, at hans halvbror og efterfølger Æthelstan fik ham myrdet.

Æthelweard blev begravet i Winchester Cathedral.

Angelsaksiske monarker
Edmund 1. af England

Edmund I (angelsaksisk Éadmund Æðeling) (født 921, død 26. maj 946 var konge af England fra 27. oktober 939 til sin død. Han var søn af Edward den Ældre, og halvbror til Athelstan. Edmund kæmpede sammen med Athelstan i slaget ved Brunanburh i 936, hvor de sejrede over en kombineret keltisk og nordisk styrke. Ved Athelstans død 27. oktober 939 blev Edmund konge. Han blev kronet i Kingston upon Thames.

Straks efter at han var kronet mødte han flere militære udfordringer. Kong Olav III Guthfridsson af Dublin erobrede Northumbria og invaderede Midlands. Da Olav døde i 942 tog Edmund Midlands tilbage. Året efter blev han gudfar til kong Olav Kvåran af York. I 944 lykkedes det ham at generobre Northumbria. Samme år blev Olav af York fordrevet, og gik i eksil i Dublin, hvor han blev konge og fortsatte med at være allieret med sin gudfar. 

I 945 tog Edmund Strathclyde, men gav rettigheterne til området til Malcolm 1. af Skotland. Til gengæld underskrev Malcolm en aftale om gensidig militær assistance. Dermed var grænsen mod Skotland sikret, og de to nationer oplevede en periode med fredelig sameksistens.

Under Edmund begyndte en genopblomstring af klostervæsenet i England.

Edmund blev myrdet i 946 af Leofa, en tyv som var sendt i eksil. Kongen havde været til et selskab i Pucklechurch, da han så Leofa i folkemængden. Da den lovløse nægtede at forlade stedet angreb kongen og hans rådgivere ham. Både Edmund og Leofa blev dræbt. 

Edmund blev efterfulgt af sin bror Edred af England. Hans sønner herskede senere, Edwy (eller Eadwig) fra 955 til 957 (og over kun Wessex og Kent til 959, og Edgar fra 957 (kun over Mercia og Northumbria til brorens død i 959 til 975.

Eksterne henvisninger 

Edmund 01. af England
Myrdede regenter
Eliseo Rivero

Eliseo Roque Rivero Pérez (født 27. december 1957 i Montevideo, Uruguay) er en tidligere uruguayansk fodboldspiller (forsvarer), der mellem 1983 og 1986 spillede syv kampe for Uruguays landshold. Han deltog blandt andet ved VM i 1986 i Mexico.

På klubplan spillede Rivero primært i hjemlandet hos Danubio FC, CA Peñarol og Defensor Sporting.

Referencer

Eksterne henvisninger 
 

Fodboldspillere fra Uruguay
Deltagere ved verdensmesterskabet i fodbold 1986
Mario Saralegui

Mario Daniel Saralegui Iriarte (født 24. april 1959 i Artigas, Uruguay) er en tidligere uruguayansk fodboldspiller (midtbanespiller), der mellem 1989 og 1986 spillede 29 kampe og scorede to mål for Uruguays landshold. Han deltog blandt andet ved VM i 1986 i Mexico.

På klubplan spillede Saralegui primært for Montevideo-klubben CA Peñarol, hvor han var med til at vinde seks uruguayanske mesterskaber. Han var også tilknyttet flere udenlandske klubber, blandt andet River Plate og Estudiantes i Argentina.

Referencer

Eksterne henvisninger 

Fodboldspillere fra Uruguay
Fodboldspillere fra Club Atlético River Plate
Fodboldspillere fra Estudiantes de La Plata
Fodboldspillere fra Club Atlético Peñarol
Personer fra Artigas
Deltagere ved verdensmesterskabet i fodbold 1986
Sabina

Sabina kan henvise til:

Steder 
 Sabina (region), region og sted i Italien, og dermed:
 Biskop af Sabina
 Greve af Sabina
 Magliano Sabina, by
 Pozzaglia Sabina, by
 Fara Sabina, en kommune i provinsen Rieti i den italienske region Latium
 Palombara Sabina, en by og kommune i provinsen Rom i Italien
 Sabinas Hidalgo, en kommune i den nordøstlige mexicanske stat Nuevo León
 Sabinas, en kommune i den nordøstlige mexicanske stat Coahuila
 Sabina, Ohio
 Sabina Park
 Šabina, region i Okres Sokolov, Tjekkiet

Personer

I antikken 
 Sabina, kvindenavn i det antikke Rom, båret af kvinder af slægten Sabinus:
 Poppaea Sabina, kone til kejser Nero
 Vibia Sabina, kone til kejser Hadrian, efter sin død diva Sabina
 Sankt Sabina

I moderne tid 
 Sabina, prinsesse af Bayern, kone til Vilhelm 4. af Bayern
 Sabina (stripper), dansk stripper og pornoskuespiller
 Sabina Guzzanti
 Sabina Moya, colombisk spydkaster
 Sabina Wojtala
 Joaquín Sabina
 Karel Sabina, tjekkisk forfatter
 Maria Sabina
 Sabina Kelleher, Dun Laoghaire, Co. Dublin.
 Sabina Casarova, tjekkisk model, skuespiller og fridykker
 Sabina Classen, tysk thrash metal-sanger
 Sabina Sciubba, sanger

Andre 
 Sabina (skuespil), skuespil fra 1998 af Snoo Wilson
 Sabina (film), film fra 1963 med Gina Pareno
 Juniperus sabina (Savin Juniper), et slags nåletræ
 Sabina, en karakter i Somos lo que hay
 Sabina, en karakter i Tilværelsens ulidelige lethed
José Zalazar

José Luis Zalazar Rodríguez (født 26. oktober 1963 i Montevideo, Uruguay) er en tidligere uruguayansk fodboldspiller (midtbanespiller), der mellem 1984 og 1993 spillede 29 kampe og scorede tre mål for Uruguays landshold. Han deltog blandt andet ved VM i 1986 i Mexico.

På klubplan spillede Zalazar primært i spanske klubber, hvor han var tilknyttet blandt andet Albacete, Espanyol og Racing Santander. Han var også tilknyttet begge hjemlandets to store klubber, CA Peñarol og Nacional.

Referencer

Eksterne henvisninger 
 

Fodboldspillere fra Uruguay
Fodboldspillere fra RCD Espanyol
Fodboldspillere fra Albacete Balompié
Fodboldspillere fra Racing Santander
Fodboldspillere fra Club Atlético Peñarol
Fodboldspillere fra Cádiz CF
Fodboldspillere fra Club Nacional de Football
Personer fra Montevideo
Deltagere ved verdensmesterskabet i fodbold 1986
Venancio Ramos

Venancio Ariel Ramos Villanueva  (født 20. juni 1959 i Artigas, Uruguay) er en tidligere uruguayansk fodboldspiller (angriber), der mellem 1978 og 1991 spillede 41 kampe og scorede fem mål for Uruguays landshold. Han deltog blandt andet ved VM i 1986 i Mexico.

På klubplan spillede Ramos primært i hjemlandet hos Montevideo-storklubben CA Peñarol Her var han med til at vinde fire uruguayanske mesterskaber, samt Copa Libertadores og Intercontinental Cup. Han var også tilknyttet Peñarols rivaler Nacional og Defensor Sporting, ligesom han havde udlandsophold i Frankrig hos RC Lens og i Argentina hos Independiente.

Referencer

Eksterne henvisninger 
 

Fodboldspillere fra Uruguay
Fodboldspillere fra RC Lens
Fodboldspillere fra Independiente
Fodboldspillere fra Club Atlético Peñarol
Fodboldspillere fra Club Nacional de Football
Personer fra Artigas
Deltagere ved verdensmesterskabet i fodbold 1986
Wilmar Cabrera

Wilmar Rubens Cabrera Sappa (født 31. juli 1959 i Los Cerrillos, Uruguay) er en tidligere uruguayansk fodboldspiller (angriber), der mellem 1983 og 1986 spillede 21 kampe og scorede fire mål for Uruguays landshold. Han deltog blandt andet ved VM i 1986 i Mexico.

På klubplan spillede Cabrera blandt andet for Nacional og Rampla Juniors i hjemlandet, Valencia CF og Sporting Gijón i Spanien, samt OGC Nice i Frankrig.

Referencer 

Fodboldspillere fra Uruguay
Fodboldspillere fra Valencia CF
Fodboldspillere fra Sporting Gijón
Fodboldspillere fra OGC Nice
Fodboldspillere fra Club Nacional de Football
Fodboldspillere fra Millonarios
Retshåndhævelsen på Grønland

Retshåndhævelsen på Grønland, som er en selvforvaltende provins til Danmark, bliver leveret af det danske Rigspoliti, som er Danmarks nationale politiservice. Siden Grønland i 2006 blev konstitueret som en af de 12 politidistrikter af Rigspolitiet, er Grønland blevet ledet under en kommissær i Nuuk, hovedstaden på Grønland.

Kriminalitet
Landet bliver anset for at være relativt sikkert. Kvinder rejsende alene i Grønland møder generelt ingen specielle farer. Grønlands største problem med kriminalitet er relateret til stoffer og alkohol, hvilket har medført et forbud mod alkohol i nogle byer og bygder. Andre problemer som vold i hjemmet og misbrug med opløsningsmidler plager også Grønland. De fleste større byer med mere end 1.000 indbyggere samt enkelte mindre byer har en betjent, som kan kontaktes af lokale og turister. I tilfælde af kriminalitet er Lonely Planets guide til Grønland og det arktiske område hurtig til at udpege hvilke større byer, der har et fængsel. Dommene er korte, og de indsatte kan ses indtage alkohol udenfor fængslets mure på helligdage og i ferier. De værste kriminelle bliver sendt til afsoning i Danmark, men det sker sjældent.

Kilder 

Grønland
Politi
Grønlands udenrigsrelationer

Som en del af Kongeriget Danmark, bliver Grønlands udenrigspolitik varetaget i samarbejde med den danske regering og det Grønlanske Selvstyre.

I modsætning til det egentlige Danmark, er Grønland ikke længere en del af EU.

Internationale stridigheder 
 Qaanaaq (tidligere Thule) er et følsomt emne.
 En konflikt med Canada over Hans Øs suværenitet i Kennedykanalen, som ligger mellem den canadiske ø Ellesmere Island og Grønland.

Udenrigsrelationer
Horacio Troche

Horacio Federico Troche Herrera (født 4. februar 1935 i Nueva Helvecia, Uruguay, død 14. juli 2014) var en uruguayansk fodboldspiller, der som forsvarer på Uruguays landshold deltog ved to VM-slutrunder (1962 og 1966). Han var desuden med til at vinde Copa América i 1959. I alt nåede han, mellem 1959 og 1966, at spille 28 kampe for landsholdet.

Troche spillede på klubplan primært i hjemlandet hos storklubberne Nacional og Peñarol. Han havde også et kortvarigt ophold i Vesttyskland hos Alemannia Aachen.

Referencer 

Fodboldspillere fra Uruguay
Deltagere ved verdensmesterskabet i fodbold 1962
Deltagere ved verdensmesterskabet i fodbold 1966
Fodboldspillere fra Club Nacional de Football
Fodboldspillere fra Club Atlético Peñarol
Fodboldspillere fra Alemannia Aachen
Giuseppe Tornatore

Giuseppe Tornatore (født 27. maj 1956 i Bagheria, Sicilien) er en italiensk filminstruktør. 

Tornatore spillefilmdebuterede i 1986, og opnåede en stor biografsucces med sin spillefilm nummer to, Nuovo cinema Paradiso (Mine aftener i Paradis, 1988; Oscar). Stanno tutti bene (Alle har det godt, 1990) var en komedie med Marcello Mastroianni. Efter den mørke fabel Una pura formalità (1994), med Gérard Depardieu og Roman Polanski i hovedrollerne, lavede han den neorealisme-inspirerede L'Uomo delle stelle (Stjernemageren, 1995), om en omrejsende fotograf og charlatan i efterkrigstidens Italien. Han fik biografsucces med Malèna (2000).

Eksterne henvisninger 

 

Filminstruktører fra Italien
Pedro Rocha

Pedro Virgilio Rocha Franchetti (3. december 1942 i Salto, Uruguay - 2. december 2013) var en uruguayansk fodboldspiller, der som angriber eller midtbane på Uruguays landshold deltog ved hele fire VM-slutrunder i træk (1962, 1966, 1970 og 1974). Han deltog desuden ved Copa América i 1967. I alt nåede han at spille 52 kampe og score 17 mål for landsholdet.

Rocha spillede på klubplan primært for CA Peñarol i hjemlandet, samt São Paulo FC i Brasilien. Med Peñarol var han med til at vinde hele otte uruguayanske mesterskaber og tre udgaver af Copa Libertadores.

Referencer

Eksterne henvisninger

Fodboldspillere fra Uruguay
Fodboldspillere fra Club Atlético Peñarol
Fodboldspillere fra São Paulo FC
Fodboldspillere fra Coritiba FC
Fodboldspillere fra Palmeiras
Personer fra Salto
Deltagere ved verdensmesterskabet i fodbold 1962
Deltagere ved verdensmesterskabet i fodbold 1966
Deltagere ved verdensmesterskabet i fodbold 1970
Deltagere ved verdensmesterskabet i fodbold 1974
George Raft

George Raft, egentlig George Ranft, (26. september 1901 i New York City, New York, USA – 24. november 1980 i Los Angeles, Californien, USA) var en amerikansk filmskuespiller.

Han debuterede i 1929, og fik sit gennembrud med gangsterrollen i Scarface (1932). Han spillede siden hårde fyre i hårdkogte film som The Glass Key (Hvem dræbte Taylor Henry, 1935), They Drive by Night (De kører om natten, 1940) og Manpower (Højspænding, 1941) – og desuden i Billy Wilders ellevilde komedie Some Like It Hot (Ingen er fuldkommen, 1959). Raft drev eget spillekasino i Havana, men mistede det ved Castros magtovertagelse. Hans tilknytning til kriminelle miljøer blev i sidste ende en hindring for karrieren, bl.a. blev han nægtet indrejse til Storbritannien i 1960'erne.

Eksterne henvisninger 
 
 

Filmskuespillere fra USA
Teaterskuespillere fra USA
Tv-skuespillere fra USA
Hollywood Walk of Fame